रॉय थॉमस
रॉय विलियम थॉमस जूनियर (जन्म: २२ नवंबर १९४०) एक अमेरिकी कॉमिक बुक लेखक और सम्पादक हैं, जो मार्वल कॉमिक्स के प्रधान संपादक के रूप में स्टेन ली के पहले उत्तराधिकारी थे। उन्हें प्रसिद्ध चरित्र कॉनन द बार्बेरियन को अमेरिकी कॉमिक पुस्तकों में पेश करने के लिए जाना जाता है। इसके अतिरिक्त थॉमस को गोल्डन एज ​​कॉमिक-बुक हीरो - विशेष रूप से १९४० के दशक की सुपरहीरो टीम, द जस्टिस सोसाइटी ऑफ अमेरिका - और मार्वल के एक्स-मेन और अवेंजर्स और डीसी कॉमिक्स की ऑल-स्टार स्क्वाड्रन समेत कई अन्य कॉमिक पुस्तकों पर लंबे समय तक लेखन के लिए जाना जाता है। उनके द्वारा सह-निर्मित कॉमिक चरित्रों में वूल्वरिन, विज़न, कैरल डैनवर्स, ल्यूक केज, आयरन फिस्ट, अल्ट्रॉन, मैन-थिंग, रेड सोंजा, घोस्ट राइडर, रेड गार्जियन, ब्रदर वूडू और वल्करी हैं। थॉमस को २०११ में विल आइजनर कॉमिक बुक हॉल ऑफ फेम में शामिल किया गया था।